[pic] | EUROOPA ÜHENDUSTE KOMISJON |

Brüssel, 28.8.2006

KOM(2006) 467 lõplik

2004/0153 (COD)

KOMISJ ONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 teise lõigule, mis käsitleb

nõukogu ühist seisukohta Euroopa Parlamendi ja nõukogu otsuse vastuvõtmise kohta, millega luuakse elukestva õppe programm

2004/0153 (COD)

KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 teise lõigule, mis käsitleb

nõukogu ühist seisukohta Euroopa Parlamendi ja nõukogu otsuse vastuvõtmise kohta, millega luuakse elukestva õppe programm

1. TAUST

Ettepaneku edastamine Euroopa Parlamendile ja nõukogule (dokument KOM(2004) 474 lõplik): | 14. juuli 2004 |

Euroopa majandus- ja sotsiaalkomitee arvamuse esitamise kuupäev: | 10. veebruar 2005 |

Regioonide Komitee arvamuse esitamise kuupäev: | 23. veebruar 2005 |

Euroopa Parlamendi arvamus esimesel lugemisel: | 25. oktoober 2005 |

Komisjoni läbivaadatud ettepaneku esitamise kuupäev: (dokument KOM(2006) 236 (lõplik)): | 24. mai 2006 |

Poliitilise kokkuleppe saavutamine nõukogus: | 27. juuni 2006 |

Ühise seisukoha vastuvõtmine: | 24. juuli 2006 |

2. KOMISJONI ETTEPANEKU EESMÄRK

2.1. Asutamislepingu artiklitel 149 ja 150 põhineva ettepaneku eesmärk oli seada aastateks 2007–2013 sisse uus integreeritud elukestva õppe programm, mis asendaks 2006. aasta lõpus lõppevaid programme Socrates, Leonardo da Vinci, e-õpe ja nendega seotud programme.

2.2. Elukestva õppe programm koosneb neljast eriprogrammist: Comenius – üldharidustegevus põhi- ja keskkoolitasandil; Erasmus – haridus- ja täiendõppetegevus kõrgharidustasandil; Leonardo da Vinci – kutsehariduse ja -õppe kõik muud aspektid; ja Grundtvig – täiskasvanute koolitus. Lisaks sisaldab ettepanek nelja võtmetegevust hõlmavat ristprogrammi, mis käsitleb eespool kirjeldatud poliitilisi küsimusi ning sisaldab erisätteid keeleõppe ja info- ja sidetehnoloogiaga seotud tegevuse (kui need jäävad väljapoole eriprogrammide kohaldamisala) ning põhjalikuma levitustegevuse kohta, samuti programmi Jean Monnet, mis toetab Euroopa integratsiooni ning hariduse ja koolitusega tegelevate Euroopa institutsioonide ja ühenduste tegevust.

2.3. Ettepanekus käsitletakse olulisi vajadusi, mis on seotud liikmesriikide haridus- ja koolitussüsteemide ajakohastamise ja kohandamisega eelkõige Lissaboni strateegia eesmärke silmas pidades, ning sellega tehakse Euroopa lisandväärtus vahetult kättesaadavaks liikuvus- ja muudes koostöömeetmetes osalevatele kodanikele.

3. MÄRKUSED ÜHISE SEISUKOHA KOHTA

3.1 Nõukogu võttis ühise seisukoha vastu ühehäälselt 24. juulil 2006. Komisjon võib teksti kinnitada, sest seda võib pidada asjakohaseks kompromissiks, mis põhineb valdavalt komisjoni läbivaadatud ettepanekul.

3.2 Komisjoni läbivaadatud ettepanekuga seoses on parlamendi eelneval nõusolekul tehtud ühises seisukohas kaks sisulist muudatust:

a) Comeniuse, Erasmuse, Leonardo da Vinci ja Grundtvigi allprogrammide mitmepoolsete projektide haldamise osas on pöördutud tagasi komisjoni algse ettepaneku juurde,

b) projektikonkursita tegevustoetusi saada võivate asutuste nimekirja on lisatud Euroopa koolituse rahvusvaheline keskus (International Centre for European Training – CIFE) Nice’s.

Esimene muudatus taastab komisjoni algse ettepaneku teksti ning seega ei vaja kommentaare. Teise muudatusega seoses teatas komisjon parlamendi 24. oktoobri istungil toimunud arutelul, et ei ole vastu parlamendi ja nõukogu vahel saavutatud kokkuleppele kõnealuse otsuse artikli 37 alusel määratavate asutuste kohta. Seega nõustub komisjon Euroopa koolituse rahvusvahelise keskuse kaasamisega.

3.3 Komisjon juhib tähelepanu asjaolule, et ühises seisukohas (artikkel 14) nimetatud finantsraamistik mahus 6,200 miljonit eurot 2004. aasta hinnatasemel vastab 6,970 miljonile eurole jooksevhindade alusel.

4. JÄRELDUS

4.1 Komisjon leiab, et nõukogus 24. juulil 2006 ühehäälselt vastu võetud ühine seisukoht on asjakohane. Komisjon märgib, et Euroopa Parlamendi kultuuri- ja hariduskomisjoni esimees on oma kirjas nõukogu eesistujariigile teatanud oma valmisolekust soovitada kultuuri- ja hariduskomisjonil ühine seisukoht teisel lugemisel heaks kiita, juhul kui see praegusel kujul vastu võetakse. Seega võib komisjon kolme institutsiooni vahel saavutatud kokkulepet kajastavat ühist seisukohta toetada.